Sinach

**Osinachi Kalu Okoro Egbu**, amanyiddwa nga  Sinach  , muyimbi , muwandiisi wa nnyimba era nga yakulembera  okusinza mu  Loveworld okutuusa mu mwaka gwa 2021 mu ggwanga lya   Nigeria  .  Muyimbi era omuwandiisi w'ennyimba eyasooka okulabikirako ku ntimbe gaggadde  okumala wiiki 12 eziddiringana . Oluyimba lwe olwa  "Way Maker",  lwalondebwa  emirundi  3 era neruwangula okuba oluyimba lw'omwaka ku  awaadi za  GMA Dove ez'omulundi  ogwa 51 ekyamufuula omunigeria eyasooka okuziwangula  . Sinachi era yawangula oluyimba lw'omwaka mu mpaka za BMI , mu 2021  yasiimibwa mu palamenti ya Amerika eya US Congress bweyali  alambula eggwanga eryo .

Yaakafulumya alubaamu z'ennyimba 9  wamu n'ennyimba endala nnyingi okuli  "I Know Who I Am", "Great Are You Lord", "Rejoice", "He Did It Again", "Precious Jesus", "The Name of Jesus", "This Is My Season", "Awesome God", "For This", "I Stand Amazed", "Simply Devoted" and "Jesus is Alive".

"Way Maker" lwamumanyisa nnyo wamu n'okufuna engule nnyingi  okuva lwe lwafuluma mu 2015. Akatambi ka Way Maker ke kookubiri mu butambi obusinga  okwekenneenyezebwa  mu Nigeria  ku mukutu gwa youtube  . Mu gwookusatu gwa 2019, akatambi k'oluyimba luno kakwata ekifo eky'okusatu mu Nigeria  bwe kaweza abalabi obukadde 100 ku mukutu gwa youtube  nga akulembeddwa Fall olwa Davido ne Jonny olwa Yemi Alade.   "Way Maker" luddiddwamu abayimbi abalala 60 okuli Michael W. Smith, Darlene Zschech, Leeland, Bethel Music, and Mandisa nga luyimbiddwa ne mu nnimi endala nnyingi.  Mu wiiki ezaasooka  mu muggalo ogwaleetebwa Corona Virus mu 2020 , oluyimba luno lwakwata akati nga wano obutambi obw'enjawulo  bwa kwatibwa mu malwaliro, paaka ,nga bulimu abantu bangi nga bayimba . . Oluvannyuma lw'okubeera oluyimba olwakulembera  ennyimba 100 okumala ebbanga mu  Christian Copyright Licensing International  mu 2020  okuva mu  gw'omukaaga okutuuka mu mwezi gw'ekkumi neebiri , ekyalufuula oluyimba olusinze okuzannyibwa mu kkanisa  mu mawanga ga Amerika  mu 2020     .

Sinach yafuna satifikeeti y'ekijjukizo eya  Bethlehem Hall of Faith   bwe yali akyaddeko mu Isirayiri mu gw'ekkumi n'ebiri  2017 . Mu gw'omwenda  gwa 2019, Sinach yafuuka omuyimbi w'eddiini  okuva mu Afrika eyasooka  okulambula Buyindi , nga ategese ebivvulu ebyetabibwako enkumi n'enkumi z'abantu. Mu gw'okutaano gwa  2020,  yafuuka omuyimbi eyasooka okuva  mu Afrika  okukulembera olutimbe  gaggadde  ng'omuwandiisi w'ennyimba z'eddiini  .

## Ebimukwatako

### Obuto bwe
Sinach  ava mu  Ebonyi State, mu bugwanjuba  Nigeria, era muwala owookubiri ku baana musanvu .

Sinach  yatandiika okuyimira famire ye ne mikwano gye mu 1989 ng'ekinyumu , bwe yali omukozi era  omu ku bayimbi mu kwaya ya Christ Embassy, Ekkanisa y'omusumba Chris Oyakhilome's .  Yasoma  physics  era natikkirwa mu yunivasite ya  Port Harcourt, Rivers State, Nigeria. Yasooka nayagala okusooka okuvaako mu Nigeria oluvannyuma lw'okutikkirwa , wabula omusumbawe  Chris Oyakhilome naamuwabula obutakikola  .

### EBIKWATA KU BULAMU BWE
Mu 2014, Sinach yafumbirwa Joseph Egbu  mu kkanisa ye eya  Christ Embassy. Nga  17 ogw'ekkumi n'ogumu  2019, ku awaadi za LIMA , omusumba  Chris Oyakhilome, yalangirira omwana wa Sinach eyasooka  Amyoli Mbilase.

## Okuyimba kwe
Ng'omwana , Sinach  yategeeza nti yalinanga ebirooto nga yeeraba ayimbira abantu abayitirivu ,  wabula teyatwala kuyimba  nga ekintu kyagenda okusomerera . okujjako okwegatta ku kwaya ya Christ Embassy  wamu n'okukola ng'omukozi mu kkanisa eno . Sinach yali yawandiika ennyimba nnyingi nga tannafulumya alubaamu ye eyasooka mu 2008. Oluyimba lwe olwa 'This Is Your Season' lwawungula okubeera oluyimba lw'omwaka mu 2008.

Bwetwogera ku linnya lye erya sitaage agamba " neerondera erinnya okuva mu linnya lyange  erya Osinachi olw'ensonga nti lyanguwa okusoma era nga likwatika"

Mu  2016, Sinach  yeeyasooka okufuna engule y'omuwandiisi w'ennyimba asinze mu myaka kumi eya LIMA Songwriter of the  Decade Award, ng'asiimibwa  olw'ettoffaali  lyagasse ku nnyimba z'eddiini mu myaka 10 egyiyise. Ennyimbaze  zaayimbibwanga mu nsi nnyingi  ,
 era zaakyusibwanga mu nnimi nnyingi okwetoolola ensi . Mu mwaka gwe gumu , yafuna awaadi ya  African Achievers' Award for Global Excellence. Mu mwaka gwe gumu , omulundi ogw'okubiri oguddiringana , yawangula omuyimbi asinze mu bugwa njuba bwa Afrika mu  Groove Awards mu Kenya,era yasomebwa mu   YNaija wamu ne  Chris Oyakhilome, Enoch Adeboye  ng'omu ku bakkiriza 100 abakyusizza abantu mu  Nigeria.

Ng'omuwandiisi w'ennyimba , Sinach awandiise enyimba ezisoba mu 200 era awangudde n'engule eziwera . Oluyimba lwe olwa  'This Is Your Season' lwawangula awaadi y'oluyimba olusinze mu mwaka gwa 2008.  Olumu ku nnyimbaze ezisinze okumanyika lwe lwa 'I Know Who I Am'.

Sinach  ayimbye era nakulembera ebivvulu mu nsi eziwera  50   okuli Kenya, Dominica, South Africa, United States, Canada, Antigua & Barbda, Trinidad and Tobago, Jamaica, Grenada, Uganda, Barbados,  British Virgin Islands, Zambia, Saint Maarten, United Kingdom and India

Sinach era yayimbira ne  mu nsi ye mu kivvulu ekyategekebwa omusumba ow'oku ntikko owa   Metropolitan House on the Rock churches ,omusumba  Paul Adefarasin, era yayimba ne ku lukungaana lwa   Women on the Winning Edge Conference olwa buli mwaka olwakyazibwa Funke Felix-Adejumo.

Bwe yali anyumyamu n'omu ku bannamawulire b'abayimbi ,  Motolani Alake owa Pulse Nigeria, Sinach yategeeza nga Katonda bweyamusibira mu buweereza  bw'enjiri ng'ayita mu mafuta g'omusumba  Chris Oyakhilome.

Mu gw'ekkumi neebiri 22, 2020, yawangula engule y'omuyimbi w'eddiini asinga  ku mukolo ogw'okusatu ogw'empaka za   African Entertainment Awards USA, .

Mu gw'okubiri 2021, Sinach yalangirira okufulumya alubaamu ye ey'omulundi ogwe 12 gye yatuuma GREATEST LORD nga  erimu abayimbi abeekoledde erinnya mu kuyimba ennyimba z'eddiini ez'enjawulo okuli  Maranda Curtis, Darlene Zschech, Nathaniel Bassey, Panam Percy Paul, Micah Stampley, Leeland and Jekalyn Carr.